钦定古今图书集成/明伦汇编/闺媛典/第173卷 > 黄月明妻吴氏
## 钦定古今图书集成/明伦汇编/闺媛典/第173卷 > 黄月明妻吴氏

按《归化县志》：“吴氏，邑人黄月明妻。幽闲贞淑，有林下
风。幼归月明，克尽妇职，孝事舅姑。年二十九，丧其所
天，遗孤玉亮仅九龄，吴氏号天痛哭，欲以身殉。族众
咸劝之曰：‘尔不念良人之后乎？尔死遗孤谁为抚视？
氏遂矢志苦节，朝夕登楼，铺灰于左，掌印香三行于
上，跪对苍天，俟香烬则拜祷愿孤成立。岁久楼板陷’”
膝成窝，闻者莫不叹息。恒恤人之急，求者靡不济，咸
曰：“吴娘子恒济我，我等无以报，但愿上天庇祐其子，
传及百世。”后玉亮长，克家成立，人以为贞德之报。孀
居四十年卒。